section_heading: Kontroverze
paragraph_text: Mnoge LGBT osobe protive se da se pojam seksualnih manjina primjenjuje na njih i radije se odlučuju za termin LGBT. Postoje različiti razlozi za ovakav stav. Na primjer, neke LGBT osobe smatraju da ih ovaj pojam nepovratno svrstava u diskriminirajuću kategoriju "manjine", dok u stvari žele biti integralni i uvažavani dio društva. Primjedbe se također javljaju zbog velike inkluzivnosti ovog pojma koji može uključiti i razne fetišističke grupe, kao što su BDSM, poliamoristi i sl. Neke LGBT osobe žele da se postave jasne granice između seksualnih praksi (npr. BDSM), seksualne orijentacije (homoseksualnost, biseksualnost…) i rodnih identiteta (transrodnost).